Η **Αθλητική Ένωση Κίτιον**, γνωστή ως **ΑΕΚ Λάρνακας**, είναι ένας κυπριακός αθλητικός σύλλογος που εδρεύει στη Λάρνακα (*Κίτιο* ονομαζόταν η αρχαία ελληνική πόλη-βασίλειο της Κύπρου, στη θέση της σημερινής Λάρνακας). Η ΑΕΚ Λάρνακας δημιουργήθηκε στις 18 Ιουλίου 1994 από την ενοποίηση δύο ιστορικών κυπριακών σωματείων της Λάρνακας: της Ε.Π.Α. Λάρνακας και του Πεζοπορικού Λάρνακας.

Η ΑΕΚ διατηρεί τα τμήματα ποδοσφαίρου ανδρών, καλαθοσφαίρισης ανδρών και γυναικών, πετοσφαίρης γυναικών και ποδοσφαίρου σάλας ανδρών. Το εμβλημά της απεικονίζει το στρατηγό Κίμωνα, που πέθανε πολεμώντας στις ακτές της Λάρνακας. Χρώματα έχει το κίτρινο και το πράσινο. Το κίτρινο χρώμα προήλθε από την ΕΠΑ και το πράσινο από τον Πεζοπορικό.

Ποδόσφαιρο
----------

Κύριο λήμμα: ΑΕΚ Λάρνακας (ποδόσφαιρο)
Η ποδοσφαιρική ομάδα συμμετέχει στην Α΄ κατηγορία ποδοσφαίρου ανδρών Κύπρου από το 1994 που δημιουργήθηκε, με μοναδική εξαίρεση την περίοδο 2009-2010 που αγωνίστηκε στη Β΄ κατηγορία. Ψηλότερη θέση στην οποία έχει τερματίσει στο πρωτάθλημα είναι η 4η (1996, 1997, 1999, 2008, 2011, 2013). Έχει κατακτήσει δύο κύπελλα Κύπρου, τις περιόδους 2003-2004 και 2017-2018, ενώ έχει συμμετάσχει σε άλλους δύο τελικούς (1996, 2006). Επιπλέον έχει κατακτήσει το Super Cup το 2018. Μεγαλύτερη επιτυχία του ποδοσφαιρικού τμήματος αποτελούν η είσοδος στους ομίλους του ΟΥΕΦΑ Γιουρόπα Λιγκ 2011–12 και ΟΥΕΦΑ Γιουρόπα Λιγκ 2018-19.

Καλαθόσφαιρα
------------

### Ανδρών

Κύριο λήμμα: ΑΕΚ Λάρνακας (καλαθοσφαίριση ανδρών)
Το τμήμα καλαθοσφαίρισης ανδρών του σωματείου αποτελεί συνέχεια του αντίστοιχου τμήματος του Πεζοπορικού Λάρνακας. Ο Πεζοπορικός, μέχρι το 1994 που ενοποιήθηκε με την Ε.Π.Α. Λάρνακας, είχε κατακτήσει 4 πρωταθλήματα και 5 κύπελλα. Η ΑΕΚ κατάφερε να κατακτήσει το πρώτο της πρωτάθλημα το 2013. Συνολικά έχει κατακτήσει 6 πρωταθλήματα, 4 κύπελλα και 5 Σούπερ Καπ, ενώ έχει ακόμη δύο πρωταθλήματα και δύο κύπελλα Β΄ κατηγορίας. Η ομάδα έχει έδρα της το Αθλητικό Κέντρο Κίτιον στη Λάρνακα.

### Γυναικών

Κύριο λήμμα: ΑΕΚ Λάρνακας (καλαθοσφαίριση γυναικών)
Το τμήμα καλαθοσφαίρισης γυναικών του σωματείου έχει κατακτήσει ένα Σούπερ καπ καλαθοσφαίρισης Κύπρου το 2010.

Πετοσφαίριση
------------

Κύριο λήμμα: ΑΕΚ Λάρνακας (πετοσφαίριση γυναικών)
Το τμήμα πετοσφαίρισης γυναικών του σωματείου αποτελεί συνέχεια του αντίστοιχου τμήματος του Πεζοπορικού Λάρνακας. Η ΑΕΚ Λάρνακας έχει κατακτήσει 1 πρωτάθλημα το 2007 και 2 κύπελλα. Επίσης, έχει κατακτήσει 1 Σούπερ Καπ το 2001.

Ποδόσφαιρο σάλας
----------------

Κύριο λήμμα: ΑΕΚ Λάρνακας (ποδόσφαιρο σάλας ανδρών)
Το σωματείο διατηρεί και τμήμα ποδοσφαίρου σάλας ανδρών το οποίο αγωνίζεται σε πρώτη και δεύτερη κατηγορία.

Τίτλοι
------

### Ποδόσφαιρο

Ανδρών
* Κύπελλο Κύπρου:
	+ Κυπελλούχος (2): 2004, 2018
* Super Cup Κύπρου:
	+ Νικήτρια (1): 2018

### Καλαθοσφαίριση

Ανδρών
* Πρωτάθλημα:
	+ Πρωταθλήτρια (6): 2012/13, 2014/15, 2015/16, 2017/18, 2020/21, 2022/23
* Κύπελλο Κύπρου:
	+ Κυπελλούχος (4): 2016/17, 2017/18, 2020/21, 2022/23
* Σούπερ Καπ:
	+ Νικήτρια (5): 2013, 2015, 2016, 2017, 2023
* Β΄ κατηγορία:
	+ Πρωταθλήτρια (2): 2004/05, 2006/07
* Κύπελλο Κύπρου Β΄ Κατηγορίας
	+ Κυπελλούχος (2): 2004/05, 2006/07

Γυναικών
* Σούπερ καπ:
	+ Νικήτρια (1): 2010

### Πετοσφαίριση

Γυναικών
* Πρωτάθλημα:
	+ Πρωταθλήτρια (1): 2006/07
* Κύπελλο Κύπρου:
	+ Κυπελλούχος (2): 2006/07, 2017/18
* Super Cup:
	+ Νικητής (1): 2001
* Β΄ Κατηγορία:
	+ Πρωταθλήτρια (1): 2023
* Κύπελλο Β΄ Κατηγορίας:
	+ Κυπελλούχος (1): 2023

Νεανίδες
* Πρωτάθλημα:
	+ Πρωταθλήτρια (9): 1994/95, 1996/97
* Κύπελλο:
	+ Κυπελλούχος (6): 1994/95, 1995/96, 1996/97

Παραπομπές
----------

1. ↑  «aek.com.cy». Αρχειοθετήθηκε από το πρωτότυπο στις 30 Οκτωβρίου 2015. Ανακτήθηκε στις 12 Ιουνίου 2015.
2. ↑  «ΑΕΚ ετών 28!». 18 Ιουλίου 2022. Αρχειοθετήθηκε από το πρωτότυπο στις 19 Ιουλίου 2022. Ανακτήθηκε στις 19 Ιουλίου 2022.
3. 1 2  «Η ΑΕΚ Λάρνακας κατέκτησε το πρώτο Super Cup στην ιστορία της». *www.cfa.com.cy*. 29 Σεπτεμβρίου 2018. Αρχειοθετήθηκε από το πρωτότυπο στις 29 Σεπτεμβρίου 2018. Ανακτήθηκε στις 29 Σεπτεμβρίου 2018.
4. ↑  «Μπάσκετ: Πρωταθλήτρια Κύπρου η ΑΕΚ!». Η Καθημερινή. 5 Απριλίου 2013. Ανακτήθηκε στις 18 Αυγούστου 2013.
5. ↑  «Περίπατο η Petrolina ΑΕΚ!». protathlima.com. Ανακτήθηκε στις 18 Αυγούστου 2013. [*νεκρός σύνδεσμος*]
6. ↑  «Ιστορία του κυπριακού βόλλεϋ: Χρυσή Βίβλος Γυναικών». Κυπριακή Ομοσπονδία Ποδοσφαίρου. Αρχειοθετήθηκε από το πρωτότυπο στις 4 Ιανουαρίου 2016. Ανακτήθηκε στις 18 Αυγούστου 2013.

Εξωτερικοί σύνδεσμοι
--------------------

* Επίσημη Ιστοσελίδα
* «Η ιστορία και η εξέλιξη στα σήματα των κυπριακών ομάδων». *ΡΕΠΟΡΤΕΡ*. Αρχειοθετήθηκε από το πρωτότυπο στις 4 Ιουλίου 2017. Ανακτήθηκε στις 4 Ιουλίου 2017.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
 ΑΕΚ Λάρνακας |
| --- |
|  |
| 
Ιδρύθηκε στις 18 Ιουλίου 1994 - Βάση σωματείου: Λάρνακα |
|  |
| Τμήματα | 
Ποδόσφαιρο · Καλαθοσφαίριση ανδρών · Καλαθοσφαίριση γυναικών · Πετοσφαίριση · Ποδόσφαιρο σάλας |
|  |
| Έδρες τμημάτων | 
ΑΕΚ Αρένα – Γεώργιος Καραπατάκης · Κίτιον |
|  |
| Αθλητές | 
Ποδοσφαιριστές · Πετοσφαιριστές · Στίβου |
|  |
| Προπονητές | 
Ποδοσφαίρου · Πετοσφαίρισης |
|  |
| Προσωπικότητες | 
Ντίνος Λευκαρίτης |
|  |
| Ντέρμπι | 
Σκαλιώτικο ντέρμπι |
|  |
| Παλαιότερες ομάδες | 
Ε.Π.Α. Λάρνακας · Πεζοπορικός |
|  |
| Διάφορα | 
Πορεία της ΑΕΚ Λάρνακας στα ευρωπαϊκά κύπελλα ποδοσφαίρου |

 |